Spyridon Lamprus

Spyridon Pauli f. Lamprus (Graece Σπυρίδων Παύλου Λάμπρος; natus Corcyrae anno 1851; mortuus Peparetho anno 1919), filius Pauli Lampri numismatistae, fuit eruditus litterarum Graecarum aevi Byzantini, professor historiae et rector Universitatis Athenarum; sub rectoratu eius celebrata est annum 75um universitatis conditae. Fuit etiam primus minister Graeciae a die 10 Octobris 1916 usque ad diem 5 Februarii 1917. Mense Iulio eiusdem anni in exsilio missus est ad insulam Peparethum ut qui res politicas Graecas pro rege et contra Eleutherium Benizelum direxisset; ibi incarceratus mortuus est. Filia eius, nomine Lina Tsaldare, fuit minister rerum Europaearum inter annos 1956 et 1958.

thumb

Spyridon Lamprus rebus gestis studuit Lipsiae, Lutetiae, Berolini, Londinii, Vindobonae, sed praecipue apud Universitatem Athenarum sub tutela Byzantinistae Constantini Paparregopuli.

 Tabula magistratuum et munerum 
 Professor historiae Universitatis Athenarum
 Rector Universitatis Athenarum
 Primus minister Graeciae 10 Octobris 1916 - 5 Februarii 1917

 Opera 
 1871 (editor) : Panagiotes Doxaras, Περὶ ζωγραφίας ("De pictura")
 1879-1880 (editor) : Michael Acominatus Choniates, Michaelis Choniatae opera. 2 voll. Textus vol. 2
 1885 (editor) : Constantinus Porphyrogenitus, Aristophanes Byzantius, Excerptorum de natura animalium libri duo; Aristophanis historiae animalium epitome. Berolini: Reimer Textus apud archive.org
 1896 (cum Nicolao Polita) : Die Olympischen Spiele 776-1896
 1903-1927 : Νέος Ἑλληνομνήμων ("Novum memoriale Hellenicum"), periodicum de rebus Byzantinis, voll. 1-21 Index fasciculorum pdf Tabula commentationum

 Bibliographia 
 Τα κατά την εβδομηκοστήν πέμπτην αμφιετηρίδα της ιδρύσεως του Εθνικού Πανεπιστημίου (1837-1912) ["De anniversario 75o Universitatis Nationalis"]. Athenis, 1912
 Εις μνήμην Σπ. Λάμπρου ["In memoriam Sp. Lampri"]. Athenis, 1935

Categoria:Alumni Universitatis Lipsiensis
Categoria:Alumni universitatum et scholarum Parisiensium
Categoria:Alumni universitatum et scholarum Berolinensium
Categoria:Alumni universitatum et scholarum Londiniensium
Categoria:Alumni Universitatis Vindobonensis
Categoria:Alumni Universitatis Athenarum
Categoria:Philologi Graeciae
Categoria:Byzantinistae
Categoria:Auctores Neograeci
Categoria:Primi ministri Graeciae
Categoria:Professores Universitatis Athenarum
Categoria:Nati 1851
Categoria:Mortui 1917
Categoria:Mortui captivi
Categoria:Victimae schismatis nationalis Graeci
Categoria:Incolae Corcyrae
Categoria:Incolae Scopeli